Velosport 2024-yilgi Yozgi Olimpiada oʻyinlarida
Parijdagi 2024-yilgi yozgi Olimpiya oʻyinlarining velosport musobaqalari toʻrt xil joyda (Pont d’Iena – shosse va vaqt sinovlari poygasi uchun, Vélodrome de Saint-Quentin-en-Yvelines velosport va BMX poygasi uchun, Colline d'ÉlancourtÉlancourt Hill togʻ velosporti uchun, Place de la Concorde BMX erkin uslubi uchun) 27-iyuldan 11-avgustgacha boʻlib oʻtdi. Poygalar beshta yoʻnalish boʻyicha yigirma ikkita musobaqani oʻz ichiga oldi. Zamonaviy Olimpiada 1896-yilda qayta tiklanganidan beri har bir yozgi Olimpiya oʻyinlarida yengil atletika, badiiy gimnastika, qilichbozlik va suzish bilan birga velosport musobaqalari oʻtkaziladi. Parij-2024 Olimpiadasida jami 514 nafar velosipedchi ishtirok etadi. Bu safar ushbu sport tarixida ilk bor erkaklar va ayollar soni teng boʻladi. Xalqaro Velosport ittifoqi (UCI) tomonidan tasdiqlangan vazifalardan biri boʻlgan gender tengligiga erishish maqsadi shu tariqa amalga oshirildi. Ushbu natijaga Tokio-2020 dasturida togʻ velosporti, BMX poygasi va BMX erkin uslubi velosport poygasida allaqachon erishilgan. Shossr va trek velosportida bir nechta muhim oʻzgarishlar joriy etildi, baʼzi erkaklar kvota oʻrinlari ayollar tomoniga oʻtkazildi va ayollar jamoaviy sprintda velosipedchilar soni ikki kishidan uch kishiga oshdi. Xalqaro Olimpiya Qoʻmitasining 2020-yilgi kun tartibidagi tavsiyalariga muvofiq, ushbu oʻyinlarda velosport 2020-yildagiga qaraganda oʻn toʻrttaga kam oʻrin egallaydi, bu esa shosse poygasi va togʻ velosportiga taʼsir qiladi. Shunga qaramay, trek velosport va BMX erkin uslubi yoʻnalishlarida qoʻshimcha oʻrinlarning taqsimlanishi, erkaklar va ayollar oʻrtasidagi musobaqalarda qatnashadigan sportchilar sonining toʻqqizdan oʻn ikkiga koʻpayishi ushbu oʻyinlarda taklif qilingan velosport oʻrinlarining oʻrtacha kamayishiga qisman toʻsqinlik qiladi. Kvotalarning biroz qisqarishiga qaramay, velosportda 2020-yilgi dastur formatiga oʻxshash beshta yoʻnalish boʻyicha jami yigirma ikkita medalllar jamlanmasi oʻynaldi. Velosport ochilish va yopilish marosimlari oraligʻida barcha kunlarda davom etadi. Parij 2024 oldingi olimpiadaga nisbatan baʼzi jadval oʻzgarishlariga ega boʻladi; shuning uchun erkaklar va ayollar oʻrtasidagi individual vaqt sinovi poygalari gʻoliblari musobaqaning birinchi kunida taqdirlanadi. Shosse velosporti uchun Polygone de Vincennes maxsus mashgʻulot joyi qilingan, shuning uchun velosportchilar mashgʻuloti Parijning yoʻllariga bogʻliq emas edi.